_:n693fdee89cf149b983f53054dc65978dxb0
<http://schema.org/articleBody>
"นายยุทธการ สมเจริญ เจ้าของสวน  “ มะปรางกล้วยด่างแดงอินโด ” อายุ 58 ปี บ้านเลขที่ 767 ตำบลนาสีนวน อำเภอเมือง จังหวัดมุกดาหาร บอกว่า สวนกล้วยด่างแดงอินโด ของตนเอง  อยากคืนกำไรให้ผู้ที่ชื่นชอบต้นไม้ประเภทด่าง  และในช่วงนี้ผลผลิตออกมาเป็นจำนวนมาก ลดราคาโดยราคาเริ่มต้น 1 พันบาท ถึง 1,500 บาท ต่อต้นกล้วยด่างแดงอินโด 1 กระถาง ความสูงประมาณ 40 – 60 เซนติเมตร ( บางกระถางมีประมาณ 2-3 หน่อ ).นายยุทธการ สมเจริญ  บอกอีกว่า เริ่มแรกภรรยาชอบกล้วยด่าง พอดีช่วงนั้นกระแส กล้วยด่าง กำลังมาแรง ก็ได้ไปซื้อมาต้นละ 300,000 บาท , 200,000 บาท และ 150,000 บาท  เป็นเงินรวมทั้งหมดประมาณ 1 ล้านกว่าบาท โดยเอามาเลี้ยง ต่อมาต้นกล้วยได้แตกหน่อออกมา ทยอยขายหน่อกล้วยได้คืนมาเป็นบางส่วน ตอนนี้กล้วยออกมาเยอะขึ้น ราคาก็ต่ำลง แต่กล้วยด่างแดงอินโดที่มีลักษณะเป็นลายเทพ ลายสวยงาม ราคาก็ยังสูงอยู่ แต่กล้วยแดงอินโดลายธรรมดา ราคาขายหน่ออยู่ที่ 1,000 บาท ถึง 1,500 บาท เท่านั้น.หลังจากนั้น พอเราได้ส่วนนี้มาแล้ว ส่วนที่เหลืออยากจะให้พี่ ๆ น้อง ๆ ที่อยากเลี้ยง ในราคาที่ไม่แพงจับต้องได้ ราคานี้ถือเป็นการแบ่งปัน เอาไปเลี้ยงลองดู  ราคานี้ไม่แพง  ส่วนชาว สปป.ลาว ก็เริ่มสนใจ ก็ข้ามมาซื้อหน่อ กล้วยแดงอินโด เยอะพอสมควร รอโรคโควิดหาย ทางเวียดนามอาจจะมาซื้อกล้วยด่าง เพราะชาวเวียดนามชอบต้นไม้สีแดง เพราะเป็นสีมงคล.สำหรับ กล้วยด่างแดงอินโด ผลผลิตขึ้นมาเร็วมาก เพียงแต่รดน้ำใส่ใจถอนหญ้าดูแลนิดเดียว แต่ก่อนตนเองไม่เคยชอบ มาตอนนี้ตื่นเช้าขึ้นมา ต้องเข้าสวนกล้วยด่างแดงอินโด มันมีความสุข ความเคยชินกลายเป็นความชอบ กล้วยด่างเลี้ยงง่าย ดูแลก็ง่ายซึ่งสำหรับคนที่อยากลงทุนปลูกกล้วยด่างแดงอินโด ซื้อหน่อไปประมาณ 1-2 ต้นก็พอ เลี้ยงใส่บ่อแล้วเอาลงดิน รดน้ำตามปกติ พอหน่อออกมาก็แยกหน่อออกเท่านั้น ราคาต้นละ 1,000 – 1,500 บาท ยังไงก็ได้ทุนคืน ประมาณ 2-3 เดือนก็แตกหน่ออกมา 1 ต้นประมาณ 10 หน่อ กล้วยเลี้ยงง่ายเลี้ยงด้วยความใส่ใจ ตลาดทางฝั่งสปป.ลาว ก็เริ่มเข้ามาซื้อต้นกล้วยด่างแดงอินโด อนาคตทางเวียดนามก็คงเข้ามา คาดว่า ราคาน่าจะดีขึ้นกว่านี้ ราคาไม่แพง ถ้ามีปัญหาเกี่ยวกับต้นกล้วย อยากรู้ข้อมูล สามารถติดต่อสอบถามได้ที่ สวนมะปรางกล้วยด่าง เบอร์โทร 080-6400319 และ 098-1056498.อย่างไรก็ตาม ใกล้ถึงเทศกาลปีใหม่ที่จะมาถึงนี้ กล้วยด่างแดงอินโด ยังเหมาะสำหรับเป็นของขวัญของฝากให้ญาติผู้ใหญ่ และผู้ที่นับหน้าถือตาได้อีกด้วย การมอบกล้วยด่างแดงอินโดเป็นการมอบความเป็นสิริมงคลแก่ผู้ให้และผู้รับ ราคาไม่แพงสามารถจับต้องได้และมีราคาเท่าของขวัญทั่วไป"
<https://www.ejan.co/ejan-luntung/u53dvjv6k1>